钦定古今图书集成/明伦汇编/闺媛典/第190卷 > 吴九经妻朱氏
## 钦定古今图书集成/明伦汇编/闺媛典/第190卷 > 吴九经妻朱氏

按《荣县志》：“朱氏，吴九经妻。生子祐，未一月而九经死。
氏年二十，永矢无他，侍孀姑，育幼子，咸有礼节。祐长，
受知邑令，复其家。万历癸酉，遇登极恩，祐获首选，授
新都训，朱仍主家事。孙世应登戊子乡榜，授延川县
令。万历乙未，有诏建坊旌其闾。年八十卒，苦节五十
六载。”